钦定古今图书集成/明伦汇编/官常典/第735卷 > 张光远 罗惟远
## 钦定古今图书集成/明伦汇编/官常典/第735卷 > 张光远 罗惟远

按《吉安府志》：“张光远、罗惟远，俱永兴人。元季盗起，杀
掠巨宗，惨酷不忍闻。光远怒发上指。其友惟远尚气
节，遣人夜致之，相与建奇策翦寇。寇谍知之，率众执
罗去，授纸笔使写首谋者。罗瞋目视之，大书一‘死’字，
贼又按于树，窍其腹，罗嚼齿三日，大骂而后气绝。寻
又系光远杀之。闻者莫不陨涕。”